Tartu Hoiu-laenuühistu

Tartu Hoiu-laenuühistu on 2006. aastal Tartus loodud hoiu-laenuühistuLihtpäring Tartu Hoiu-laenuühistu, Äriregistri Teabesüsteem (vaadatud 08.07.2011).. Ühistu õiguslikuks vormiks on tulundusühistu. Lisaks peakontorile Tartus on ühistul ka harukontorid Tallinnas (kesklinnas ja Nõmmel), Narvas ja Jõhvis. Ühistu tegevuspiirkond on Eesti Vabariik.Tartu Hoiu-laenuühistu põhikiri, PK (vaadatud 29.03.2012). Ühistul oli 2016. aastal 2468 liiget. 2025. aastal üle 4000 liikme. Ettevõte peab end 1902. aastal loodud Tartu Eesti Laenu- ja Hoiu Ühisuse järglaseks.

Tartu Hoiu-laenuühistu on ühistuline finantseerimisasutus. Tartu Hoiu-laenuühistu omanikud on ühistu kliendid, kes määravad ühistu tegevussuuna ning kel on õigus teenuste tarbimisel proportsionaalsele osale jaotatavast kasumist.
pisi|Tartu Hoiu-laenuühistu peahoone Tartus, Jakobi 34
Tartu Hoiu-laenuühistu on seadnud endale eesmärgiks areneda ühistupangaks ning kujundada seeläbi Eestis üleüldise rahvapanganduse süsteemi.Tartu Hoiu-laenuühistu – Ettevõttest, Tartu Hoiu-laenuühistu koduleht (vaadatud 30.03.2012).

Ajalugu

Ühistu kanti äriregistrisse 28. detsembril 2006 Tartu Hoiu-laenuühistu nime all.

2007. aastal liitus ühistu Eesti Hoiu-laenuühistute Liiduga. 2008. aastal astus Tartu Hoiu-laenuühistu Eesti Ühistegelise Liidu liikmeks. 2009. aastal avas Tartu Hoiu-laenuühistu esinduse Tallinnas. 

2010. aastal toimetas Tartu Hoiu-laenuühistu Hillar Palametsa juhtimisel saatesarja "Ex unitate vires". Saatesari tutvustas ühistegevuse, panganduse, rahanduse ja hoiu-laenuühistu põhimõtteid võrdlevalt nii ajaloolises kui kaasaegses plaanis.

1. ja 2. aprillil 2011 tähistas Tartu Hoiu-laenuühistu oma 109. aastapäeva Konstantin Moscovici paaniflöödi kontsertide seeriaga.Tartu Hoiu-laenuühistu 109. aastapäev, Tartu Ekspress, 24. märts 2011

2011. aastal alustati iganädalaste üldharivate Ühistusaadete eetrisse andmist Tallinnas Nõmme Raadios. Ühistu hakkas koos Akadeemilise Ühistegevuse Seltsi ja Eesti Ühistegelise Liiduga välja andma Ühistulehte. Lisaks laenudele ja liisingutele hakati liikmetele pakkuma faktooringut ja garantiisid. Liikmetevahelise koostöö süvendamiseks võttis Ühistu kasutusele Eesti veksli. Tartu Hoiu-laenuühistu kõrval asus tegevusse Eesti Korteriühistute Hoiu-laenuühistu.

2012. aastal toodi Ühistu Tallinna kontor Piritalt Nõmmele Pärnu mnt 326. Põhja-Eesti piirkonnas elavata liikmete arv hakkas kiiresti kasvama. Tallinna Televisioonis hakati eetrisse andma Ühistegevuse pooltundi, avati Tartu Hoiu-laenuühistu videokanal Youtube´is. Ühistu aitas oma liikmel AS Gemhill´il korraldada võlakirjaemissiooni. Ühistu liisingutega tegelev tütarettevõtja sai nimeks Eesti Ühistuliising OÜ. 

2013. aastal hakati Nõmme Raadios eetrisse andma majandus- ja ühistegevuse alast loengute sarja Ühistukool, kus peamiseks lektoriks on Andro Roos. Kaastööd on teinud ka Jaan Leetsar ja Märt Riiner. Asutati tütarettevõtjad Eesti Ühistuhaldus OÜ ja Eesti Ühistumajad OÜ. 

2014. aastal asutati tütarettevõte Eesti Ühistuenergia OÜ, mille ülesandeks on arendada Ühistu taastuvenergia valdkonda. Esimese projektina asuti ehitama Purtse tuuleparki. Asutati Tartu Eesti Masinaühistu ja Vastastikune Garantiiühistu. Tegevust alustas Ühistu Õigusbüroo.

2015. aastal ostis Ühistu hoone Narva kesklinnas Tallinna maantee ja Energia tänava nurgal ning detsembris avati seal Tartu Hoiu-laenuühistu Narva kontor.

2016. aastal sai Tartu Hoiu-laenuühistu 10 aastaseks. 

2017. aastal asutati Makseteenuste pakkumiseks aktsiaselts Ühisarveldused. Septembris alustas tööd esimene Purtse tuulepargi tuulik, Aadu.

2019. aasta märtsis püstitati Peedu, Teedu, Eedu ja Tseedu tuulik. Energiahoiustajate finantsidest loodud Purtse tuulepark sai valmis. 1. aprillil valis Tartu HLÜ oma esimese auliikme. Esimeseks auliikmeks on Valter Haamer, kellele anti aumedal üle tema 90. juubelil. 2019. aasta märtsis avas Ühistu esindused ka Tallinna kesklinnas aadressil Rävala pst 5 ja Jõhvis Keskväljak 6.

2020. aasta 13. novembril peeti hotell Londoni konverentsisaalis X Ühistukonverents.

2021. aasta 1. jaanuaril muutis Tartu HLÜ peakontor asukohta. Endise Raekoja plats 20 asemel on Tartu esinduse uueks asukohaks Jakobi 34.

2021. aasta 1. septembril viis Ühistu Tallinna kesklinna (Rävala pst 5) esinduse uuele aadressil Jõe tn 2a, Tallinn. 

2024. aastal hakkas Ühistu oma liikmetele pakkuma oma Visa deebet pangakaarti. 

2024. aasta 5. detsembrist täidab juhatuse esimehe kohuseid Märt Riiner. Juhatuse liige on Liina Nulk. 

2025. aastal tekkis ühistul 275 000 euro suurune maksuvõlg ja raskused ühistu liikmetele hoiuste väljastamisega. Juhatusest lahkus Andro Roos. 

 Tegevus 
Käesoleval ajal on Tartu Hoiu-laenuühistu bilansimaht ligikaudu 15 miljonit eurot, liikmete arv on ligikaudu 5000. 2006. aastal alustas Tartu Hoiu-laenuühistu kahe teenusega: tähtajaline hoius ja laen. Hiljem on teenuste valik laienenud.

2011. aasta 1. detsembrist alates annab Tartu Hoiu-laenuühistu ringlusse ühistusisest maksevahendit Eesti KullaVeksel. Veksleid saab osta, müüa või vahetada ning hoida turvaliselt elektroonilisel vekslikontol "Kuldne Tulevik". Ühe veksli väärtus vastab 0,02 grammi kulla hinnale, lähtudes Ühistu igapäevasest kullanoteeringust. Elektroonilisi veksleid saab soetada alates 0,01 euro väärtuses ning tehinguid saab teha igal ajal jooksva kursi alusel.

KullaVeksli väärtus kaubandustehingutes on 1:1 euroga, kuid Tartu Hoiu-laenuühistu müügipunktidest on veksleid võimalik soetada hinnaga 1 veksliühik = 0,90 eurot. See suunab liikmed tarbima üksteise kaupu ning teenuseid.

 Liikmeks saamine 
Tartu Hoiu-laenuühistu liikmeks võivad astuda kõik Eestis alaliselt elavad või kinnisasja omavad inimesed, sh. alaealised. Samuti võivad liikmeks astuda kõik juriidilised isikud, kelle asukohaks on Eesti, v.a riik ja kohaliku omavalitsuse üksused.

Liikmesus
Tartu Hoiu-laenuühistu on Eesti Hoiu-laenuühistute Liidu ja Eesti Ühistegelise Liidu liige.

Logo
Tartu Hoiu-laenuühistu logo kujutab inimest, kelle kohal olevad ümmargused elemendid tähistavad häid mõtteid ja nende teostumist. Ühistu hinnangul võib logo meenutada ka Eesti rahvussümbolit rukkilille.Tartu Hoiu-laenuühistu – Ettevõttest. Tartu Hoiu-laenuühistu koduleht (vaadatud 8.04.2015).

Isikud
Tartu Hoiu-laenuühistu juhatuse esimees detsembrist 2025 on Märt Riiner. Juhatuse liikmed on Liina Nulk ja Raigo Sõlg. Alates 2006. aastast kuni detsembrini 2025 juhtis Ühistut poliitik Andro Roos.  

Tartu Hoiu-laenuühistu nõukogu esimees on ettevõtja ja tuuleenergia eestkõneleja Harry Raudvere. Nõukogu liikmed on Martin Loimet ja Elle Roos.

 Vaata ka
 Tartu Eesti Laenu- ja Hoiuühisus
 Eesti Korteriühistute Hoiu-laenuühistu
 Eesti veksel
 Ühistuleht

 Viited 

 Välislingid 
Tartu Hoiu-laenuühistu koduleht
Tartu Hoiu-laenuühistu Facebookis
Hoiulaenuühistu ei tahtnud hoiustajale raha välja maksta, Äripäev, 22. november 2024
Hoiu-laenuühistu püsti pandud uusarenduse elanikke kollitab praak, Äripäev, 20. jaanuar 2025
Uued jamad: hoiu-laenuühistu järgmise uusarenduse elanikud marssisid juba kohtusse, Äripäev, 25. veebruar 2025
Euroopa Keskpank tegi Tartu Hoiu-laenuühistule koguni kaks trahvi korraga, Eesti Ekspress, 25. november 2025

Kategooria:Eesti hoiu-laenuühistud